Hitul petrecerilor, aşa cum este cunoscută piesa de referinţă a celor doi concurenţi (Oana Radu – Când am o zi grea) le-a dat mari bătăi de cap încă de la primele repetiţii. "Mie mi se pare că e o glumă, ruleta nu ne vrea în finală în sezonul ăsta, nu vedeţi ce personaje primim?, a mărturisit Jo la repetiţiile de actorie. Profesoara lor, Adriana Trandafir, a fost cu totul de acord: "Ştiţi cum e cu piesa asta? Ca şi cu imnul României. Toată lumea îl ştie, dar când trebuie să îl cânţi, îţi dai seama că nu ştii nimic!". De cealaltă parte, Liviu a dezvăluit: "Toată caterinca asta a noastră de la repetiţii, se datorează faptului că noi ne-am distrat la greu pe piesa asta, am făcut ca toate animalele pe la toate petrecerile, iar acum trebuie să o interpretăm serios. N-ai cum, îţi vin flashback-uri!". La primele repetiţii de la platou însă, toată energia artiştilor s-a schimbat: "Când am auzit taraful, m-am topit! N-avem ce face, suntem iubitori de muzică live!", a mărturisit Jo, în vreme ce Liviu a completat: "Abia acum a început să ne placă momentul la adevărata lui valoare!". Cum se vor descurca cei doi, rămâne de văzut sâmbăta aceasta.
Transforming show-ul le-a pregătit telespectatorilor un sezon cu energie la puterea #20 şi multe, multe surprize, alături de cele 8 echipe de artişti care au spus < Da > spectaculosului show al transformărilor, care va putea fi urmărit în fiecare sâmbătă, de la ora 20.00, pe Antena 1 şi AntenaPLAY.